Document ID: 32008R0911

A BIZOTTSÁG 911/2008/EK RENDELETE
(2008. szeptember 18.)
a 2008. szeptemberi alidőszakra az 1529/2007/EK rendelettel megnyitott vámkontingensek keretében történő rizsbehozatalra vonatkozó engedélyek kiadásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az „egységes közös piacszervezésről” szóló rendelet) (1),
tekintettel a CARIFORUM-térséghez tartozó afrikai, karibi és csendes-óceáni államokból (AKCS-államok), illetve a tengerentúli országokból és területekről (TOT) származó rizsre vonatkozó 2008. és 2009. évi behozatali vámkontingensek megnyitásáról és kezeléséről szóló, 2007. december 21-i 1529/2007/EK bizottsági rendeletre (2) és különösen 4. cikke (1) bekezdésére,
mivel:
(1)
Az 1529/2007/EK rendelet a 2008. évre a CARIFORUM-térséghez tartozó államokból származó rizsre 187 000 tonna hántoltrizs-egyenértékben kifejezett éves behozatali vámkontingenst (tételszám: 09.4219), a Holland Antillákról és Arubáról származó rizsre 25 000 tonna hántoltrizs-egyenértékben kifejezett behozatali vámkontingenst (tételszám: 09.4189) és a legkevésbé fejlett tengerentúli országokból és területekről származó rizsre 10 000 tonna hántoltrizs-egyenértékben kifejezett behozatali vámkontingenst (tételszám: 09.4190) nyitott meg, valamint meghatározta kezelésük módját.
(2)
A szeptemberi alidőszak a harmadik alidőszaka ezeknek az 1529/2007/EK rendelet 1. cikke (1) és (2) bekezdésében szereplő kontingenseknek.
(3)
Az 1529/2007/EK rendelet 6. cikkének a) pontja szerinti értesítés alapján megállapítható, hogy 09.4219, a 09.4189 és a 09.4190 tételszámú kontingens esetében az említett rendelet 2. cikke (1) bekezdésével összhangban a 2008. szeptember első hét napján benyújtott kérelmek a rendelkezésre álló, hántoltrizs-egyenértékben kifejezett mennyiségnél kisebb [vagy azzal azonos] mennyiségre vonatkoznak.
(4)
Ezért az 1529/2007/EK rendelet 4. cikkének (1) bekezdésével összhangban a 09.4189 és a 09.4190 tételszámú kontingens vonatkozásában meg kell határozni a következő alidőszakra rendelkezésre álló összmennyiséget,
ELFOGADTA EZT A RENDELETET:
1. cikk
A 09.4189 és a 09.4190 tételszámú - az 1529/2007/EK rendeletben említett - kontingens keretében a következő alidőszakra rendelkezésre álló összmennyiségeket e rendelet melléklete határozza meg.
2. cikk
Ez a rendelet az Európai Unió Hivatalos Lapjában való kihirdetése napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. szeptember 18-án.

Labels: 10
3
17
18